b'\n_START_ARTICLE_\nAnny Ondra\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAnny Ondran is\xc3\xa4 oli It\xc3\xa4valta-Unkarin armeijan upseeri. H\xc3\xa4n syntyi Tarn\xc3\xb3wissa nykyisen Puolan alueella, mutta vietti lapsuutensa Pulassa ja Prahassa. H\xc3\xa4n oli jo nuorena ollut kiinnostunut teatterista ja opiskelikin tanssijaksi Svanda-teatterissa._NEWLINE_H\xc3\xa4n oli naimisissa kaksi kertaa. Ensin t\xc5\xa1ekkil\xc3\xa4isen ohjaajan Karel Lamacin kanssa, joka ohjasi Ondraa noin 15 mykk\xc3\xa4elokuvassa. He erosivat 1933 ja samana vuonna Ondra avioitui nyrkkeilij\xc3\xa4 Max Schmelingin kanssa. Avioliitto kesti Ondran kuolemaan asti.\n_START_SECTION_\nUra\n_START_PARAGRAPH_\nAnny Ondra sai ensimm\xc3\xa4isen elokuvaroolinsa 1920, mutta vasta Karel Lamacin ohjaamissa elokuvissa h\xc3\xa4n p\xc3\xa4\xc3\xa4si osoittamaan kykyns\xc3\xa4. Lamac ohjasi h\xc3\xa4nt\xc3\xa4 noin 15 mykk\xc3\xa4elokuvassa. Heid\xc3\xa4n yhteisty\xc3\xb6ns\xc3\xa4 jatkui my\xc3\xb6s avioeron j\xc3\xa4lkeen (1933) \xc3\xa4\xc3\xa4nielokuvissa._NEWLINE_1929 h\xc3\xa4n n\xc3\xa4ytteli kahdessa Alfred Hitchcockin elokuvassa: Man-saaren tuomari ja Puhtauden lunnaat (kumpikin 1929). Kun Puhtauden lunnaista tehtiin \xc3\xa4\xc3\xa4niversio, Ondran \xc3\xa4\xc3\xa4ni jouduttiin dubbaamaan, sill\xc3\xa4 h\xc3\xa4nell\xc3\xa4 oli eritt\xc3\xa4in vahva aksentti. Useimmat \xc3\xa4\xc3\xa4nielokuvansa Onra tekikin Saksassa.'